    Všeobecné záväzné nariadenie Obce Nové Sady
			 	     číslo 34/2015
o vyhradení miest a ustanovenie podmienok na umiestňovanie plagátov na verejných priestranstvách počas volebnej kampane pre voľby do národnej rady SR, voľby do Európskeho parlamentu, voľby do orgánov samosprávnych krajov a voľby do orgánov samosprávy obcí .

     Obec Nové Sady na základe  § 6, zákona č. 369/1990 Zb.o obecnom zriadením v platnom znení  a  § 16 zákona č. 181/2014 Z.z. o volebnej kampani a o zmene a doplnení zákona č. 85/2005 o politických stranách a politických hnutiach v znení neskorších predpisov

                                              v y d á v a    toto
                                    všeobecne záväzné nariadenie


                                                       § 1

      Toto VZN určuje miesta a upravuje podmienky na umiestňovanie plagátov kandidujúcich subjektov  na verejných priestranstvách počas volebnej kampane pre voľby do národnej rady SR, voľby do Európskeho parlamentu, voľby do orgánov samosprávnych krajov a voľby do orgánov samosprávy obcí.

					     § 2

Počas volebnej kampane je možné umiestniť plagáty kandidujúcich subjektov vo vývesných tabuliach a to:
v Nových Sadoch – vývesná tabuľa pri autobusovej zastávke pri základnej škole
v Sile – vývesná tabuľa pri autobusovej zastávke pri budove súp.č. 111.
Každý subjekt, kandidujúci vo voľbách, môže mať umiestnený jeden plagát maximálne vo veľkosti A3. Plagát doručí na obecný úrad v Nových Sadoch a zodpovedný pracovník zabezpečí jeho umiestnenie vo vývesných tabuliach.

					    § 3

   Umiestňovať plagáty na iných miestach v obci, sa zakazuje.
Nedodržanie ustanovení tohto VZN sa bude kvalifikovať ako priestupok proti verejnému poriadku v zmysle § 48 zák.č. 372/1990 Zb. v znení neskorších predpisov.

			
                                                     § 4

  Toto všeobecne záväzné nariadenie bolo schválené na zasadnutí Obecného zastupiteľstva v Nových Sadoch 3/5 väčšinou prítomných poslancov dňa  23.11.2015.
    Účinnosť nadobúda 15.dňom od vyvesenia na úradnej tabuli obce.
Nadobudnutím účinnosti tohto VZN stráca platnosť VZN č.15/2004.


Vyvesené: 24.11.2015						Starostka obce
									Silvia H a l v o n í k o v á
						
